पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ के कोरबा जिले के दर्री थाना अंतर्गत अयोध्यापुरी के निक्कू साहू का शव वहीं के डेम में मिला है। वह पिछले तीन दिनो से अपनी बाइक समेत घर से बिना बताए निकला था। जिसके बाद अब दर्री डेम में युवक का शव मिला है, जिसके बाद क्षेत्र में सनसनी फैल गई है। कोरबा जिले के अयोध्यापुरी के रहने वाले निक्कू साहू(21वर्ष) का शव दर्री के डेम में मिला है। मृतक के पिता जैलगांव चौक में फल बेचने का व्यवसाय करते है। लेकिन 3 दिन पहले बिना बताए निक्कू बाइक लेकर घर से कहीं निकल कर चला गया था। इस दौरान वह वापस नहीं आया जिसकी गुमशुदगी की रिपोर्ट दर्री थाना में दर्ज करवाया गया था। दर्री पुलिस के द्वारा खोजबीन के दौरान बाइक दर्री डैम के पास बरामद की गई। मुखबिर से सूचना मिली कि डेम में किसी की शव तैरता दिखाई दे रहा है। सूचना मिलते ही पुलिस हरकत में आयी और घटनास्थल पहुंचकर जांच पड़ताल करने पर पता चला कि डेम में शव अयोध्यापुरी निवासी अभय कुमार के 21वर्षीय पुत्र निक्कू साहू का है। लाश को बरामद कर पुलिस ने पंचनामा कर कार्रवाई करते हुए पोस्टमार्टम के लिए भेज दिया है। फल व्यवसाई के जवान बेटे ने आत्मघाती कदम क्यों उठाया यह जांच का विषय है। बहरहाल दर्री पुलिस पूरे मामले की जांच में जुटी हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn